Innlegg 1

Ordfører

SV har prioritert sosial utjevning i denne budsjettbehandlingen. I ei tid hvor folk står i matkø for å klare seg gjennom dagene, må vi gjøre omprioriteringer. Vi må sørge for at alle våre innbyggere kan klare seg, og forsørge seg og sin familie. Noen av våre innbyggere er avhengig av NAV og økonomisk sosialstønad for å klare seg. Tiden vi er inne i, rettere sagt, dyrtiden vi er inne i, rammer mange hardt. Vi har sett mennesker på debattprogram på NRK og i avisoppslag, som forteller om den fortvila situasjonen de lever under. Og som rammer barn og unge hardt. Vi hører at foreldrene prøver å skjerme barna ved å la være å spise, slik at barna blir sikret mat. Det kan ikke fortsette slik.

Dette er en fryktelig utvikling, men er ikke enkelt å løse, fordi det er sammensatt. Noe vet vi, det er at bedre økonomi for den enkelte er noe av løsningen. Og da tenker ikke vi på almisser, selv om vi også støtter opp om både Matsentralen og Hjerte for Sandnes. Men målet må være at vi ikke trenger disse organisasjonene en gang i framtiden.

Vi har lagt inn 2 millioner mer til økonomisk sosialhjelp. Det skal ikke brukes på flere mottakere, men økning av satsene utover statens satser.

Opplevelseskort er viktig for barn og unge, så vi styrker ordningen utover det vi fikk inn de årene vi var i posisjon. Dette vil være viktig for barn som vokser opp i familier med lav inntekt over lang tid.

Vi foreslår å fjerne gebyr på purring av bøker, og mener at en vennlig purring er en bedre måte å minne om at fristen er gått ut.

Ordfører

Det er en rød tråd i SV sine prioriteringer. I budsjettforliket med regjeringen fikk SV forhandlet en økning på 3 mrd som skal gå til minstepensjonister, uførestønad, barnetrygd, bostøtte og dagpenger. Skal vi redusere ulikhetene må vi omfordele, og sørge for at folk kan klare seg selv. Det er derfor vi i Sandnes SV øker satsene for økonomisk sosialhjelp. Og jeg er svært glad for at vi i SV både i kommunen og våre folk på Stortinget, er samlet i prioriteringene for å starte arbeidet med utjevning og omfordeling.

Ordfører

Gratis SFO vil bidra til viktig inkludering, slik at alle barna kan være sammen, og ingen små barn trenger å gå hjem til tomt hus fordi foreldrene ikke har økonomi til å la dem være på SFO. Med å gi tilbud om gratis SFO vil barnefamiliene spare 20 000 i året for ett barn, og ytterligere flere tusen hvis de har to eller flere barn.
Vi legger inn gratis heldagsplass for første klasse for 2023 og gratis fra 2024 for alle trinnene. I tillegg reverserer vi den foreslåtte økningen i foreldrebetalingen på SFO, som totalt beløper seg til 12 millioner i året.

Målet vårt er en heldagsskole, som skal være gratis. Det vil komme alle familiene til gode, og ikke minst alle barna, som sammen kan få både lære, leke, oppleve kultur og fysisk aktivitet. Alt dette er godt for læringen, og bidrar til et sterkt fellesskap.

Også her ser vi den røde tråden, hvor vi er på lag med SV sentralt, som sammen med Ap og Sp nå har vedtatt gratis halvdagsplass for både første og andre klasse. Det betyr at vi har et bedre driftsresultat i vårt alternative budsjett, enn det som ligger på bordet i dag. Vi har valgt å ikke gjøre endringer i vårt alternativ, det er krevende å lage et eget budsjett, og enda mer krevende å lage et nytt alternativ basert på budsjettforliket på Stortinget, som ikke er endelig vedtatt enda.

Vi styrker også staben rundt elevene, med flere fagarbeidere og miljøterapeuter i skolen, i tillegg til å reversere det foreslåtte kuttet for foreslåtte tiltak for ungdom.

Vi legger også inn gratis trygghetsalarm, som redusere kostnadene for eldre som bor hjemme, og som vil bidra til å bedre tryggheten, i ei tid hvor det er målet at folk skal bo hjemme lengst mulig. Vi vet at det vil bli krevende tider, når sykehjemsdekningen skal ned mot 18 prosent. Derfor har vi et tekstforslag om at det må gjøres et arbeid framover for å avklare konsekvensene, og hvor vi involverer innbyggerne, pårørende, lag og foreninger og eldrerådet.

Vi styrker NAV, legger inn penger til drift av Foreldreinitiativ 3, styrker Barnevernstjenesten, og øker grunnbemanningen. Vi ønsker også å etablere kommunal ordning for BPA, brukerstyrt personlig assistent, for å sikre stabil drift og gode arbeidsforhold for ansatte.

Vi gir oss heller ikke når det gjelder ordførers lønn, som vi mener må settes tilsvarene stortingsrepresentanter, som nå er over 1 mill.

Når det gjelder investeringer, så prioriterer vi Foreldreinitiativ 3, framskynder dobbel idrettshall, og bygger flerbrukshus på Sørbø i stedet for kirke, for å nevne noe.

Vi i SV slår ring om velferdsreformene, og mener det er viktig med universelle ordninger. Vi mener at sosial utjevning er viktig, og våre prioriteringer vil bidra til utjevning på kort og lang sikt. Det er viktig i denne dyrtiden, hvor over 1300 barn lever i familier med vedvarene lav inntekt, hvor flere hundre familier står i matkø hver uke i Sandnes. Vi finansierer våre prioriteringer gjennom eiendomsskatt, med lav sats, og høyt bunnfradrag. Med en arbeidsledighet på 2,2 prosent, vil de fleste av oss klare eiendomsskatt på 2 til 3000 i året.

Ekstra inntekt til kommunen vil komme de mest sårbare til gode, samtidig som vi sikre gode offentlige tjenester til alle innbyggerne. I tillegg vil barnefamiliene spare titusener på gratis SFO, eldre på at trygghetsalarmen blir gratis, at vi styrker dagsentrene, og barn og unge på at vi styrker laget rundt dem. Det betyr også bedre arbeidsvilkår for ansatte. Det tror jeg innbyggerne i Sandnes vil være med å bidra til.

Ordfører jeg vil avslutte denne runden med å sende en takk til SV, Ap og Sp som ble enige om å øke stønaden til de beboerne på asylmottak med 50 prosent. Det handler om respekt, og verdighet.

Innlegg 2

Ordfører

Jeg tar opp den røde tråden. Investeringstilskuddet til omsorgsboliger er tilbakeført til samme nivå som i år. Takk til SV som tok dette med i forhandlingene. Det betyr at vi kan fortsette arbeidet med boligsosial handlingsplan, og vi i SV styrker satsingen med nye kommunale boliger med 90 millioner i perioden, og vi opprettholder prioriteringene for sykehjemsplassene i vårt alternativ.

Det kom 250 nye tiltaksplasser i VTA. Og Helt Med fikk 4,4 millioner kroner mer enn forslaget i statsbudsjettet. Det heier vi i SV på. Det betyr at vekst- og attføringsbedriftene kan styrke arbeidet sitt, og gi viktig og nødvendig arbeid til enda flere. Vi i Sandnes må bli enda bedre til å benytte oss av varer og tjenester som tilbys fra nettopp disse virksomhetene. Her er det også en rød tråd, for vi har i vårt budsjettforslag foreslått en økt kommunal satsing på VTA og VTO.

Vi har prioritert hele og fast stillinger, vikarbanker med faste ansatte, økt grunnbemanning, som vil bidra til bedre og mer stabile tjenester, mindre sykefravær, og dermed mer fornøyde ansatte og innbyggere.

Vi styrker Fagopplæringen som også skal jobbe med konseptet Fagbrev på jobb. Målet er 2 lærlinger på 1000 innbyggere. Det er 164 lærlinger. Vi ligger langt bak målet, med rundt 100 på plass nå. Det er viktig at vi kan prioritere å styrke dette arbeidet, slik at flere får fagbrev, og vi kan få flere engasjerte og motiverte ansatte.

Ordfører, det er også en grønn tråd i vårt alternativ. For nå er det tid for å ikke bare tenke på klima og naturkrisene, vi må prioritere skal vi unngå temperaturøkningen som er varslet.

Både naturområder og dyrebestander har krympet raskt de siste tiårene, blant annet som følge av nedbygging av natur og matjord, avskoging og endringene i klimaet.

På klimatoppmøtet i Egypt i forrige måned advarte FNs generalsekretær António Guterres om at menneskeheten er på vei «i full fart mot klimahelvete».

Det er naturtoppmøte i Canada om dagen, og der brukes det like sterke sterke ord. For utgivelse av FNs miljøprogram viser at verden er på kurs mot 2,8 graders global oppvarming innen slutten av århundret FNs under gjeldende klimaplaner, ikke 1,5 grader.

På konferansen skal verdens land forsøke å bli enige om nye målsettinger som kan bidra til vern av naturområder og dyre- og plantearter.

– Når det gjelder biologisk mangfold, så er vi i krig med naturen. Vi må slutte fred med naturen, oppfordrer Unep-sjef Inger Andersen i forkant av åpningen av møtet.

Dag Hessen, professor ved universitetet i Oslo, sa på en høringskonferanse om Lysefjorden 9 november, at vi kommer til å passere 2 graders økning om 30 år med dagens kurs. Han sa også at det ikke er vi som må betale regningen, det er de som ikke er født enda.

Det betyr ordfører, at vi må prioritere annerledes framover, og vi må starte nå. Det tar vi i SV på største alvor.

Klimasatsmidlene er tilbake, igjen takk til SV. Det betyr at kommunen kan søke om støtte til viktige prosjekt som vil redusere klimautslipp i kommunen. Det er nødvendig nå.

Han understreker samtidig at forpliktelser til netto nullutslipp ikke er verdt noe som helst uten planer, retningslinjer og handlinger som skal sørge for at det skjer.

— Verden har ikke råd til mer grønnvasking (en form for villedende markedsføring der et produkt eller en virksomhet fremstilles som mer miljøvennlig enn det som faktisk er tilfelle, red.anm.), vi har ikke råd til flere som lover, men ikke leverer, eller leverer sent, sier Guterres.

— Anbefalingene i dagens rapport er klare, sier Guterres. — Vi må bryte avhengigheten av fossilt brensel. Unngå å låse oss inne i en fossil infrastruktur. Og investere massivt i fornybar energi.

— Vi må tette utslippsgapet før klimakatastrofen omslutter oss alle, advarer han.

**FN-topp før miljømøte: – Vi er i krig med naturen**

FNs naturtoppmøte COP15 finner sted Montreal i Canada fra 7. til 19. desember.

Målet med COP15 er å vedta et rammeverk for globalt biologisk mangfold – som har blitt kalt «en Parisavtale for naturen».

Vi må slutte fred med naturen, oppfordrer sjefen for FNs miljøprogram (Unep) før FNs store naturkonferanse i Montreal i Canada.

På konferansen skal verdens land forsøke å bli enige om nye målsettinger som kan bidra til vern av naturområder og dyre- og plantearter.

– Når det gjelder biologisk mangfold, så er vi i krig med naturen. Vi må slutte fred med naturen, oppfordrer Unep-sjef Inger Andersen i forkant av åpningen av møtet.

Det skriver The Guardian.

Både naturområder og dyrebestander har krympet raskt de siste tiårene, blant annet som følge av utvidelse av jordbruksområder, avskoging og endringene i klimaet.

På klimatoppmøtet i Egypt i forrige måned advarte FNs generalsekretær António Guterres om at menneskeheten er på vei «i full fart mot klimahelvete».